Un tamm tro edan an heol amiapl; edan ur wezenn, kaoch evned: un neizh a vehe edan bout savet ? Pellikoch e welan arre boketoù sklaer vihan, tostaat a ran betak beuziñ er liv melen flamm, get son ar puig chip-chap àr-dreñv. Ar gwez pupli a seblant bout é prientiñ o broñs.  Sellet a ran doch kravoù violet an drez e-mesk lien an natur. O, du-hont, ar liv melen sklaer-se... ar boketoù-laezh zo arruet ! Moarvat int bet plantet get an dud un deiz bennak, kar en o mesk eh eus re violet sklaer ivez.  Un tamm nevez-hañv seder da dañva, get redadegoù ar chevnid etre ho treid, evel bep gwezh mand eo brav an amzer er prantad-mañ.